ඒ වෙනුවෙන් අවශ්‍ය සැලසුම් සකස් කොට ක්‍රියාත්මක කිරීමට පියවර ගන්නා බවයි මොරටුව ප්‍රදේශයේ වඩු කාර්මිකයින් සහ දේශපාලනඥයින් පිරිසක් අමතමින් ඊයේ අරලියගහ මන්දිරයේදී අග්‍රාමාත්‍යවරයා කියා සිටියේ.කෙසේ වෙතත්, වඩුමඩු තහනම් කිරීමට රජය කටයුතු කිරීමට තීරණය කර ඇති බව පවසමින් මොරටුව මහනගර සභාව ඉදිරිපිට පැවැත්වූ සත්‍යග්‍රහය අද උදෑසන 10 සිට මාරාන්තික උපවාසයක් දක්වා රැගෙන යන බව ඊට සම්බන්ධ වී සිටින වඩු කාර්මිකයින් පවසනවා.පසුගිය 8 වන දා මොවුන් මෙම සත්‍යග්‍රහය ආරම්භ කළ අතර, ඔවුන් ප්‍රකාශ කර සිටියේ ආණ්ඩුව ගනු ලබන තීරණ සාම්ප්‍රදායික වඩු කර්මාන්තයට අහිතකර ආකාරයට බලපාන බවයි.මේ අතර, පසුගිය 8 වන දා නව සංශෝධන මගින් සාම්ප්‍රදායික වඩු මඩු තහනමට ලක් නොවන බව මහවැලි සංවර්ධන සහ පරිසර අමාත්‍යාංශය නිවේදනයක් නිකුත් කළා.